open-index/open-wikipedia-markdown huggingface dataset:
கும் கும் பாவ்னானி

**கும் கும் பாவ்னானி** (*Kum-Kum Bhavnani*) என்பவர் பல்கலைக்கழகப் பேராசிரியரும், திரைப்படத் தயாரிப்பாளரும் எழுத்தாளரும் ஆவார். 2018ஆம் ஆண்டு நிலவரப்படி, இவர் சாண்டா பார்பராவில் உள்ள கலிபோர்னியா பல்கலைக்கழகத்தில் பெண்ணிய ஆய்வுகள் மற்றும் உலகளாவிய மற்றும் பன்னாட்டுச் சமூகவியல் ஆய்வுப் பேராசிரியராக இருந்தார். இங்கு இவர் பெண்கள், கலாச்சாரம், மேம்பாடு ஆகியவற்றில் பல்துறைமை தலைவராக உள்ளார். கலிபோர்னியா பல்கலைக்கழகக் கல்விப் பேரவைக் குழுவின் தலைவராகவும் பணியாற்றினார்.

2006ஆம் ஆண்டில், பாவ்னானி தனது ஆராய்ச்சியை அடிப்படையாகக் கொண்ட முதல் முழு நீள, விருது பெற்ற ஆவணப்படமான *[[தி சேப் ஆப் வாட்டர்]]* தயாரித்தார். இந்த ஆவணப்படம் இவர் செனகல், பிரேசில், இந்தியா, எருசலேத்தில் மேற்கொண்ட ஆய்வுகளின் அடிப்படையில் தயாரிக்கப்பட்டது. இதை சூசன் சரண்டனால் விவரிக்கப்பட்டது. பாவ்னானி 2012-இல் *நத்திங் லைக் சாக்லேட்* மற்றும் 2014இல் *லூட்டா* ஆகியவற்றைத் தயாரித்தார். இவர் *மிரர் கேமர் பிலிம்சின்* நிறுவனரும் இயக்குநரும் ஆவார்.

## பின்னணி மற்றும் கல்வி
இந்தியாவில் பிறந்து இலண்டனில் வளர்ந்த பாவ்னானி தனது முதல் பட்டப்படிப்பை இளம் அறிவியல் உளவியலில் பிரிசுடல் பல்கலைக்கழகத்தில் பெற்றார். இவர் நாட்டிங்காம் பல்கலைக்கழகத்தில் குழந்தை மற்றும் கல்வி உளவியலில் முதுகலைப் படிப்பினை முடித்தார். இவர் தனது முனைவர் பட்டத்தினை (1983-1987) 1988ஆம் ஆண்டில் கேம்பிரிட்ஜ் பல்கலைக்கழகத்தில் (கிங்சு கல்லூரி) பெற்றார். இவர் 1991இல் கலிபோர்னியா சாண்டா பார்பரா பல்கலைக்கழகத்தில் பணியில் சேர்ந்தார்.

## வெளியீடுகள்
பாவ்னானி ஆசிரியராகவும் தொகுப்பாசிரியாகவும் பல புத்தகங்கள் வெளியீடுகளை வெளியிட்டுள்ளார். இவற்றில் *டாக்கிங் பாலிடிக்சு* (கேம்பிறிட்ஜ் பல்கலைக்கழகப் பதிப்பகம்) *பெமினிசம் அண்டு 'ரேசு*' (ஒக்ஸ்போர்ட் பல்கலைக்கழகப் பதிப்பகம்) பெமினிசுடு ப்யூட்சர்சு (செட் பிரசு), *ஆன் தி எட்ஜசு ஆப் டெவலப்மென்ட்* (ரூட்லெட்ஜ்) ஆகியவை அடங்கும். மாசசூசெட்சின் சுமித் கல்லூரியின் *மெரிடியன்சு, பெமினிசம், ரேசு, டிரான்சுனேசனலிசம்* இதழில் நிறுவனத் தொகுப்பாசிரியராக 2000 முதல் 2002 வரை பணியாற்றினார்.

## திரைப்படவியல்

## மேற்கோள்கள்

## வெளி இணைப்புகள்

* 

பகுப்பு:அமெரிக்க சமூகவியலாளர்கள்
பகுப்பு:வாழும் மக்கள்
பகுப்பு:இந்திய ஆவணப்படத் தயாரிப்பாளர்கள்
மு. சி. முத்தையா

**முத்தையா சிதம்பரம் முத்தையா** (*M. Ct. Muthiah*; 19 அக்டோபர் 1929- செப்டம்பர் 2006) என்பவர் ஓர் இந்தியத் தொழிலதிபரும், வங்கியாளரும் பரோபகாரரும் ஆவார். இவர் 1954 முதல் 1969 வரை இந்தியன் ஓவர்சீஸ் வங்கி தலைவராகப் பணியாற்றினார்.

## இளமை
முத்தையா 19 அக்டோபர் 1929 அன்று தொழிலதிபர் மு. சி. மு. சிதம்பரம் செட்டியார் மற்றும் சி. வள்ளியம்மை ஆச்சி ஆகியோருக்கு மகனாகப் பிறந்தார். தேராடூனில் உள்ள டூன் பள்ளியில் பள்ளிப்படிப்பை முடித்து, அலகாபாத் பல்கலைக்கழகத்தில் பட்டம் பெற்றார். முத்தையா தனது முதுநிலை வணிக நிர்வாகவியல் பட்டத்தினை சிகாகோவில் பெற்றார். முத்தையாவுக்கு மு. சி. பெத்தாச்சி என்ற தம்பி உள்ளார்.

## தொழில் வாழ்க்கை
1954ஆம் ஆண்டில் வானூர்தி விபத்தில் தனது தந்தை இறந்ததைத் தொடர்ந்து முத்தையா குடும்ப வணிகத்தை மேற்கொண்டார் முத்தையா. முத்தையா 1954 முதல் 1969 வரை வங்கிகள் தேசியமயமாக்கப்படும் வரை இந்தியன் ஓவர்சீசு வங்கியின் தலைவராகப் பணியாற்றினார். யுனைடெட் பயர் மற்றும் பொதுக் காப்பீட்டு நிறுவனத் தலைவராகவும், தென்னிந்திய வர்த்தக மற்றும் தொழில்துறை சபை தலைவராகவும் பணியாற்றினார். ஆந்திரப் பிரதேச மாநில நிதிக் கழகத்தின் தலைவராகவும், இந்தியன் வங்கி இயக்குநர்களில் ஒருவராகவும் முத்தையா பணியாற்றியுள்ளார்.

## அறங்காவலர்
சர் மு. சி. மு. அறக்கட்டளை நூற்றாண்டு பள்ளியைத் தவிர, மு. சு. மு. ஆண்கள் மற்றும் மு. சி. மு. பெண்கள் பள்ளிகளை நடத்தும் அறக்கட்டளை வாரியங்களின் தலைவராகவும் இவர் இருந்துள்ளார்.

## மரணம்.
2006 செப்டம்பர் 18 அன்று இதய நோயால் முத்தையா தூக்கத்திலேயே இறந்தார்.

## மேற்கோள்கள்

பகுப்பு:இந்திய வங்கியாளர்கள்
பகுப்பு:2006 இறப்புகள்
பகுப்பு:1929 பிறப்புகள்
வி. எசு. நடராஜன்

பார்**வி. எசு. நடராஜன்** (*V. S. Natrajan*) (1923-9 சனவரி 2013) ஓர் இந்தியத் தொழில்முறை வங்கியாளர் ஆவார். இவர் பாரத ஸ்டேட் வங்கியின் 9ஆவது தலைவராகப் பணியாற்றினார்.

## தனிப்பட்ட வாழ்க்கை
நடராஜன் தனது 90ஆவது பிறந்தநாளுக்குச் சில நாட்களுக்கு முன்பு, சனவரி 9,2013 அன்று சென்னை உள்ள போட் கிளப் சாலையில் உள்ள தனது வீட்டில் காலமானார். இரண்டு மகள்கள், ஒரு மகன், நான்கு பேரக்குழந்தைகள் மற்றும் இரண்டு டஜன் பெரிய பேரக்குழந்தைகளுடன் வாழ்ந்தார் நடராஜன்.

## தொழில்
1943ஆம் ஆண்டில் பாரத ஸ்டேட் வங்கியில் தகுதிகாண் அதிகாரியாகச் சேர்ந்த இவர், பல பதவிகளில் பணியாற்றினார். கேரளா தலசேரி கிளையின் தலைமை மேலாளராகவும் பணியாற்றியுள்ளார். இவர் 20 திசம்பர் 1982 முதல் 30 சனவரி 1983 வரை பாரத ஸ்டேட் வங்கியின் ஒன்பதாவது தலைவராகப் பணியாற்றினார். 1983-இல் ஓய்வு பெற்ற பிறகு, இவருக்குப் பிறகு ஆர். பி. கோயல் பாரத ஸ்டேட் வங்கியின் தலைவராக நியமிக்கப்பட்டார். 1983ஆம் ஆண்டில் பாரத ஸ்டேட் வங்கியிலிருந்து ஓய்வு பெற்ற பிறகு, இவர் இந்திய வங்கி மற்றும் நிதி நிறுவனத்தில் வாழ்நாள் உறுப்பினர் ஆனார்.

## மேற்கோள்கள்

பகுப்பு:2013 இறப்புகள்
பகுப்பு:இந்திய வங்கியாளர்கள்
பிவானி மக்களவைத் தொகுதி

**பிவானி மக்களவைத் தொகுதி** (*Bhiwani Lok Sabha constituency*) என்பது இந்தியாவின் வட இந்திய மாநிலமான அரியானாவில் 2008 வரை செயல்பாட்டில் இருந்த ஓர் இந்திய நாடாளுமன்றத்தின் மக்களவைத்  தொகுதி. பின்னர் இதன் சில பகுதிகள் புதிதாக உருவாக்கப்பட்ட பிவானி மகேந்திரகர் மக்களவைத் தொகுதியின் கீழ் வந்தது.

## நாடாளுமன்ற உறுப்பினர்கள்

## மேலும் காண்க

* பிவானி
* மக்களவை தொகுதிகளின் பட்டியல்
* பிவானி-மகேந்திரகர் மக்களவைத் தொகுதி

## மேற்கோள்கள்

பகுப்பு:இந்திய மக்களவைத் தொகுதிகள்
உருபீடியம் ஆக்சலேட்டு

**உருபீடியம் ஆக்சலேட்டு**  (Rubidium oxalate) என்பது Rb2C2O4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ஆக்சாலிக் அமிலத்தினுடைய உருபீடியம் உப்பான இதில் ருபீடியம் நேர்மின் அயனியும் (Rb+) ஆக்சலேட்டு எதிர்மின் அயனியும் (C2O2−4 சேர்ந்துள்ளன. உருபீடியம் ஆக்சலேட்டு பெரும்பாலும் ஒற்றை நீரேற்றாக(Rb2C2O4·H2O) உருவாகிறது. 

## தயாரிப்பு
ருபீடியம் கார்பனேட்டும் ஆக்சாலிக் அமிலமும் சேர்ந்து வினைபுரிந்து  ருபீடியம் ஆக்சலேட்டு உருவாகிறது:

::Rb2CO3 + H2C2O4 → Rb2C2O4 + H2O + CO2↑

ருபீடியம் பார்மேட்டை வெப்பச்சிதைவுக்கு உட்படுத்தியும் உருபீடியம் ஆக்சலேட்டைத் தயாரிக்கலாம்.:
::2 HCOORb → Rb2C2O4 + H2↑

## பண்புகள்
ஒரு நீரிய கரைசலில் இருந்து, ரூபிடியம் ஆக்சலேட்டு Rb2C2O4·H2O என்ற வாய்ப்பாட்டைக் கொண்ட ஒற்றைநீரேற்றாக ஒற்றைச்சரிவச்சு படிகத்திட்டத்தில் படிகமாக  உருவாகிறது. பொட்டாசியம் ஆக்சலேட்டு ஒற்றைநீரேற்றுடன்  K2C2O4·H2O ஒத்த உருவமைப்பைக் கொண்டுள்ளது. அறை வெப்பநிலையில் உருபீடியம் ஆக்சலேட்டின் (Rb2C2O4) இரண்டு நீரிலி வடிவங்கள் அறியப்படுகின்றன. சீசியம் ஆக்சலேட்டுடன் (Cs2C2O4) ஒருபடித்தான வடிவம் கொண்ட ஒற்றைச்சரிவச்சு வடிவம், பொட்டாசியம் ஆக்சலேட்டுடன்  (K2C2O4) ஒருபடித்தான வடிவம் கொண்ட செஞ்சாய்சதுரப் படிகவடிவம் என்பன இவ்விரண்டு வடிவங்களாகும். புதியதாகத் தயாரிக்கப்படும் நீரிலி வடிவ ருபீடியம் ஆக்சலேட்டு ஆரம்பத்தில் முக்கியமாக ஒற்றைச்சரிவச்சு வடிவத்தைக் கொண்டுள்ளது. ஆனால் இது மெதுவாக செஞ்சாய்சதுர படிகவடிவ உருபீடியம் ஆக்சலேட்டாக மாறுகிறது. 2004 ஆம் ஆண்டில் மேலும் இரண்டு உயர்வெப்ப உருபீடியம் ஆக்சலேட்டு வடிவங்கள் கண்டுபிடிக்கப்பட்டுள்ளன.

**உருபீடியம் ஆக்சலேட்டின் வெவ்வேறு வடிவ படிகத்தரவுகள்**

உருபீடியம் ஆக்சலேட்டு படிகத்தின் உருவாதல் வெப்பம் 1325.0 ± 8.1 கிலோயூல்/மோல் ஆகும்.

507-527 °செல்சியசு (945-981 °பாரங்கீட்டு; 780-800 கெல்வின்) வெப்பநிலையில்  உருபீடியம்  ஆக்சலேட்டின் சிதைவு நடைபெற்று கார்பன் மோனாக்சைடும் பின்னர் கார்பன் டை ஆக்சைடு மற்றும் ஆக்சிசன் வாயுக்கள் வெளியிடப்படுகின்றன. 

:Rb2C2O4  → Rb2CO3 + CO↑
:Rb2CO3 → Rb2O + CO2↑
:Rb2O → 4 Rb + O2↑

நடுநிலையான உருபீடியம் ஆக்சலேட்டுடன் Rb2C2O4 கூடுதலாக,  RbHC2O4 என்ற மூலக்கூற்று வாய்பாட்டுடன் கூடிய ஓர் அமில உப்பு ருபீடியம் ஐதரசன்  ஆக்சலேட்டும் அறியப்படுகிறது.  இது பொட்டாசியம் ஐதரசன் ஆக்சலேட்டுடன் KHC2O4 ஒத்த அமைப்பைக் கொண்டு ஒற்றைச்சரிவச்சு படிக அமைப்பில் உள்ளது. இதைதவிர இருநீரேற்று சேர்மமாக இருக்கும் RbHC2O4·H2C2O4 சேர்மமும் அறியப்படுகிறது. இது  18 °செல்சியசு வெப்பநிலையில் 2.125 கி/செ.மீ3 அடர்த்தியும், 21 ° செல்சியசு வெப்பநிலையில் 21 கி/லிட்டர் கரைதிறன் கொண்டது.

ஐதரசன் பெராக்சைடில் கரைக்கப்பட்ட கரைசலை ஆவியாக்கும்போது, ​​உருபீடியம் ஆக்சலேட்டு Rb2C2O4·H2O2 என்ற வாய்ப்பாடு கொண்ட ஒற்றைபெர்நீரேற்றாக  உருவாகிறது. இது காற்றில் ஒப்பீட்டளவில் நிலையாக இருக்கும் ஒற்றைச் சரிவச்சுப் படிகங்களை உருவாக்குகிறது.

உருபீடியம் ஆக்சலேட்டு ஐதரசன் புளோரைடுடன் வினைபுரிந்து ஐதரோபுளோரிடேட்டு என்ற உப்பாக உருவாகிறது.:

Rb2C2O4 + 2 HF → RbHC2O4·HF + RbF

## மேற்கோள்கள்

பகுப்பு:உருபீடியம் சேர்மங்கள்
பகுப்பு:ஆக்சலேட்டுகள்
பிவானி மகேந்திரகர் மக்களவைத் தொகுதி

**பிவானி மகேந்திரகர் மக்களவைத் தொகுதி** (*Bhiwani–Mahendragarh Lok Sabha constituency*) என்பது வட இந்தியா மாநிலமான அரியானாவில் உள்ள பத்து மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளை அமல்படுத்துவதன் ஒரு பகுதியாக இந்தத் தொகுதி 2008ஆம் ஆண்டு முதல் நடைமுறைக்கு வந்தது.

முன்னர் மகேந்திரகர் மக்களவைத் தொகுதியின் அடேலி, மகேந்திரகர், நர்ணால் மற்றும் நங்கல் சவுத்ரி ஆகிய நான்கு சட்டமன்றத் தொகுதிகளையும், முந்தைய பிவானி மற்றும் சர்க்கி தாத்ரி மக்களவைத் தொகுதியின் லோகாரு, பத்ரா, தாத்ரி, பிவானி, தோசம் ஆகிய ஐந்து சட்டமன்றத் தொகுதிகளையும் இணைப்பதன் மூலம் இந்தத் தொகுதி உருவாக்கப்பட்டது. இந்தத் தொகுதி பிவானி மாவட்டத்தின் பெரும்பகுதியையும், மகேந்திரகர் மாவட்டம் முழுவதையும் உள்ளடக்கியது.

## வாக்காளர் விகிதம்

## சட்டமன்றப் பிரிவுகள்
தற்போது, பிவானி-மகேந்திரகர் மக்களவைத் தொகுதி ஒன்பது சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

## தேர்தல் முடிவுகள்
### 2024

## மேலும் காண்க
* மக்களவை தொகுதிகளின் பட்டியல்

## மேற்கோள்கள்

பகுப்பு:மகேந்திரகட் மாவட்டம்
பகுப்பு:பிவானி மாவட்டம்
பகுப்பு:அரியானா மக்களவைத் தொகுதிகள்
ஜெபமாலை

**ஜெபமாலை** என்பது இந்து சமயம், பௌத்தம், சமணம் மற்றும் சீக்கியம் போன்ற இந்திய சமயத்தவர்கள் பொதுவாகப் பயன்படுத்தப்படும் பிரார்த்தனைக்கான மணிகளின் வளையமாகும். ) மந்திரங்கள், பிரார்த்தனைகள் அல்லது பிற புனித சொற்றொடர்களின் பாராயணங்களை (ஜெபம்) எண்ணுவதற்கு இது பயன்படுத்தப்படுகிறது. இது தீமையைத் தடுக்கவும், ஆன்மீக பயிற்சிக்காக மீண்டும் மீண்டும் எண்ணுவதற்கும் கையாளப்படுகிறது. ஜெபமாலைகள் சமய அடையாளச் சின்னங்களாகவும் பயன்படுத்தப்படுகிறது..  

ஒரு ஜெபமாலையில் அதிகபட்சம் 108 மணிகள் கோர்க்கப்பட்டிருக்கும். இம்மணிகள் சந்தனம், துளசி, கருங்காலி மரங்கள் மற்றும் ருத்திராட்சம், புத்தசித்தா மரத்தின் விதைகளால் ஆனாது. மேலும் படிகம் மற்றும்  நவரத்தினங்களைக் கொண்டும் ஜெபமாலை அணிவது வழக்கம். இஸ்கான் கிருஷ்ண பக்தர்கள் துளசி ஜெபமாலையை பைகளில் வைத்துக் கொண்டு ஜெபம் செய்வது வழமை. இஸ்லாத்தில் *மிஸ்பாஹா* மற்றும் கிறித்தவத்தில் கத்தோலிக்க செபமாலை கையாளப்படுகிறது.

## மேற்கோள்கள்

## ஆதாரங்கள்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

பகுப்பு:இந்து சமய வழிபாட்டுப் பொருட்கள்
மகேந்திரகர் மக்களவைத் தொகுதி

**மகேந்திரகர் மக்களவை தொகுதி** (*Mahendragarh Lok Sabha constituency*) என்பது 2008ஆம் ஆண்டு வரை வட இந்தியாவில் அரியானா மாநிலத்தில் செயல்பாட்டில் இருந்த இருந்த இந்திய நாடாளுமன்றத்தின் மக்களவைத் தொகுதிகளுள் ஒன்றாகும்.

## சட்டமன்றப் பிரிவுகள்
மகேந்திரகர் மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

## மேலும் காண்க

* பிவானி மகேந்திரகர் (மக்களவை தொகுதி)
* மகேந்திரகர் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:மகேந்திரகட் மாவட்டம்
பகுப்பு:இந்திய மக்களவைத் தொகுதிகள்
இராஜ்கர் மக்களவைத் தொகுதி

**இராஜ்கர் மக்களவைத் தொகுதி** (*Rajgarh Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி ராஜ்கர் மாவட்டம் முழுவதையும், குனா மற்றும் அகர் மால்வா மாவட்டங்களின் சில பகுதிகளையும் உள்ளடக்கியது.

## சட்டமன்றப் பிரிவுகள்
இராஜ்கர் மக்களவைத் தொகுதி தற்போது பின்வரும் எட்டுச் சட்டமன்றத் தொகுதிகளை உள்ளடக்கியது.

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* ராஜ்கர், மத்தியப் பிரதேசம்
* ராஜ்கர் மாவட்டம்
* ராய்கர், முன்பு மத்தியப் பிரதேசத்தில் இருந்த நகரம், இப்போது இந்தியாவின் சத்தீசுகர் மாநிலத்தில் உள்ளது
* ராய்கர் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:மத்தியப் பிரதேச மக்களவைத் தொகுதிகள்
பினாங்கு மாநில ஆட்சிக்குழு

**பினாங்கு மாநில ஆட்சிக்குழு** (ஆங்கிலம் *Penang State Executive Council*; மலாய்: *Majlis Mesyuarat Kerajaan Negeri Pulau Pinang*) என்பது மலேசியா பினாங்கு மாநில அரசாங்கத்தின் நிர்வாக ஆட்சிக்குழுவாகும். பினாங்கு ஆளுநர் அவர்களால் நியமிக்கப்பட்ட பினாங்கு முதலமைச்சர் (*Chief Minister of Penang*) இந்த ஆட்சிக் குழுவிற்கு தலைமை தாங்குகிறார். அவர் பினாங்கு மாநில சட்டமன்றத்தில் (*Penang State Legislative Assembly*) பெரும்பான்மையைப் பெற்றவராக இருக்க வேண்டும். 

இந்த ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலேயும் பல துறைகளும் மாறுபடுகின்றன.

ஆட்சிக்குழு உறுப்பினர்கள் பினாங்கு முதலமைச்சரால் தேர்ந்தெடுக்கப்பட்டு பினாங்கு ஆளுநரால் நியமிக்கப்படுகிறார்கள். ஆட்சிக்குழுவிற்கு அமைச்சுகள் இல்லை, மாறாக பல குழுக்கள் உள்ளன. ஒவ்வொரு குழுவும் மாநில விவகாரங்கள், செயல்பாடுகள் மற்றும் பல்வகைத துறைகளைக் கவனித்துக் கொள்ளும். ஆட்சிக்குழுவின் உறுப்பினர்கள் வழக்கமாக ஒரு குழுவின் தலைவராக இருப்பார்கள். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.

## அலுவல் சார்ந்த அரசு உறுப்பினர்கள்

## உறுப்பினர்களின் பட்டியல்

### சாவ் கொன் யாவ் II ஆட்சிக்குழு

13 ஆகஸ்டு 2023  முதல் உறுப்பினர்கள்: :

## மேலும் காண்க
* பினாங்கு அரசாங்கம்
* பினாங்கு ஆளுநர்
* பினாங்கு மாநில சட்டமன்றம்

## மேற்கோள்கள்

## வெளி இணைப்புகள்
* Penang State Government

பகுப்பு:மலேசியாவின் மாநில சட்டமன்றங்கள்
பகுப்பு:மலேசியாவின் மாநில ஆட்சிக்குழுக்கள்
ஒய் பாரத் செட்டி

**ஒய் பாரத் செட்டி** (*Bharath Shetty Y*) இந்தியப் பல் மருத்துவரும் அரசியல்வாதியும் ஆவார். செட்டி கருநாடகச் சட்டப்பேரவை உறுப்பினராக உள்ளார். இவர் மங்களூரு நகர வடக்கு சட்டமன்றத் தொகுதிக்கு 2018ஆம் ஆண்டு நடைபெற்ற கருநாடகச் சட்டமன்றத் தேர்தலில் போட்டியிட்டு வெற்றி  பெற்றார். செட்டி மீண்டும் 2023ஆம் ஆண்டு நடைபெற்ற தேர்தலில் போட்டியிட்டு வெற்றி பெற்றார். செட்டி பாஜக உறுப்பினர் ஆவார்.

## சர்ச்சை
ஜெரோசா பள்ளி பள்ளிக் குழந்தைகள் மற்றும் ஆசிரியர்களைத் துன்புறுத்துவதற்காகத் தனது சக வேதவியாச காமத இணைந்து உருவாக்கிய பள்ளி அமைதியின்மையில் இவருக்குத் தொடர்பு இருந்ததாகக் கூறப்பட்ட வழக்கில் எதிர்பார்ப்பு பிணையம்  வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:1971 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:கர்நாடக சட்டமன்ற உறுப்பினர்கள்
மெட்டாலியா

**மெட்டாலியா** (*Metalia*) என்பது பிரிசிடே குடும்பத்தைச் சேர்ந்த முட்தோலிப் பேரினம் ஆகும்.

இந்த பேரினம் கிட்டத்தட்ட உலகம் முழுவதுமானப் பரவலைக் கொண்டுள்ளது.

சிற்றினங்கள்:

* *மெட்டாலியா அகரிசிபார்மிசு* 
* *மெட்டாலியா அங்கசுடசு* 
* *மெட்டாலியா கார்டஜென்சிசு* 
* *மெட்டாலியா தைக்ரானா* 
* *மெட்டாலியா துபியா* 
* *மெட்டாலியா ஜமைசென்சிசு* 
* *மெட்டாலியா கெர்மாடெசென்சிஸ்* 
* *மெட்டாலியா லாடிசிமா* 
* *மெட்டாலியா நோபிலிசு* 
* *மெட்டாலியா பால்மேரி* 
* *மெட்டாலியா பெலாஜிகா* 
* *மெட்டாலியா பெர்சிகா*  
* மெட்டாலியா இராபில்லார்டி  
* *மெட்டாலியா இசுபாடாகசு*  
* *மெட்டாலியா இசுடெர்னாலிசு*  
* *மெட்டாலியா தவுன்செண்டி*  
* *மெட்டாலியா வயலாண்டி* 

## மேற்கோள்கள்

பகுப்பு:முட்தோலிகள்
தியாக்சி

**தாக்சி அல்லது தியாக்சி** (Takshi, also known as Tyakshi),இந்தியாவின் லடாக்  ஒன்றியப் பகுதி, லே மாவட்டம், நூப்ரா பள்ளத்தாக்கு வருவாய் வட்டத்தில் அமைந்த கிராமம் ஆகும். இக்கிராமம் இந்திய-பாகிஸ்தானை பிரிக்கும் கட்டுப்பாட்டு கோடு அருகே உள்ளது. இக்கிராமத்தில் சியோக் ஆறு பாய்கிறது. இது இமயமலை மற்றும் காரகோரம் மலைக்களுக்கு இடையே  உள்ளது.

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி தாக்சி கிராமத்தின் மக்கள் தொகை 886 மட்டுமே. இங்குள்ள இசுலாமிய பழங்குடி மக்களான பால்டி மக்கள் பால்டி மக்கள் மொழி பேசுகின்றனர். 
## வரலாறு
பாகிஸ்தான் ஆக்கிரமிப்பு கில்ஜித்-பல்டிஸ்தானின் ஒரு கிராமமாக இருந்த தாக்சி கிராமம்,
1971 இந்திய பாகிஸ்தான் போரின் முடிவில் தாக்சி, துர்டுக், தாங், சாளுங்கா ஆகிய  நான்கு கிராமங்களை இந்திய இராணுவம் கைப்பற்றி ஜம்மு காஷ்மீர்  மாநிலத்துடன் இணைக்கப்பட்டது. 2019ம் ஆண்டில் இக்கிராமத்தை லடாக் ஒன்றியப் பகுதியில் இணைக்கப்பட்டது.
## இதனையும் காண்க
* நூப்ரா பள்ளத்தாக்கு
## மேற்கோள்கள்

பகுப்பு:லே மாவட்டத்தின் நகரங்களும் ஊர்களும்
அனாமெடாலியா

**அனமெட்டாலியா** (*Anametalia*) என்பது பிரிசிடே குடும்பத்தைச் சேர்ந்த முட்தோலிப் பேரினம் ஆகும்.

இந்தப் பேரினத்தின் சிற்றினங்கள் ஆத்திரேலியாவில் காணப்படுகின்றன.

சிற்றினங்கள்:

* *அனமெட்டாலியா கிராண்டிசு* 
* *அனமெடாலியா ரெகுலாரிசு*  
* *அனமெட்டாலியா இசுடெர்னோலோயிட்சு*  

## மேற்கோள்கள்

பகுப்பு:முட்தோலிகள்
பிரிசோப்சிசு

**பிரிசோப்சிசு** (*Brissopsis*) என்பது பிரிசிடே குடும்பத்தைச் சேர்ந்த முட்தோலிகளின் பேரினம் ஆகும்.

இந்தப் பேரினம் உலகம் முழுவதும் பரவிக்காணபப்டுகிறது.

சிற்றினங்கள்:

* *பிரிசோப்சிசு ஆல்டா* 
* *பிரிசோப்சிசு அட்லாண்டிகா* 
* *பிரிசோப்சிசு பெங்காலென்சிசு* 
* *பிரிசோப்சிசு கேபர்டி* 
* *பிரிசோப்சிசு கொலம்பாரிசு* 
* *பிரிசோப்சிசு எலங்காட்டா* 
* *பிரிசோப்சிசு எவானெசென்சு* 
* *பிரிசோப்சிசு ஜார்லி* 
* *பிரிசோப்சிசு லுசோனிகா*  
* *பிரிசோப்சிசு லைரிபெரா*  
* *பிரிசோப்சிசு மைக்ரோபெட்டாலா* 
* *பிரிசோப்சிசு ஒப்லிகா* 
* *பிரிசோப்சிசு ஓல்ட்காமி* 
* *பிரிசோப்சிசு பசிபிக்கா*  
* *பிரிசோப்சிசு பேரலா* 
* *பிரிசோப்சிசு சிமிலிசு* 
* *பிரிசோப்சிசு ஜீலண்டியா* 

## மேற்கோள்கள்

பகுப்பு:முட்தோலிகள்
நியோமா

**நியோமா**, இந்தியாவின் லடாக் ஒன்றியப் பகுதியின் தென்கிழக்கில் லடாக் மலைத் தொடரில் அமைந்த கிராம ஊராட்சி ஆகும். இது லே மாவட்டத்தில் உள்ள  நியோமா வருவாய் வட்டத்தின்  தலைமையிடம் ஆகும்.  இது லே நகரத்திற்கு தென்கிழக்கில் 180.2 கிலோ மீட்டர் தொலைவில் உள்ளது.

சிந்து ஆறு இப்பகுதியில் பாய்கிறது. நியோமா கிராமம் லடாக் மலைத்தொடரில் 4,180 மீட்டர் (13,710 அடி) உயரத்தில் உள்ளது.  2011ஆம் ஆண்டின் கணக்கெடுப்பின்படி, இதன் மக்கள் தொகை  918ஆகும். இதன் மக்கள் தொகையில் 707 பேர் பழங்குடி மக்களாக உள்ளனர்.. இக்கிராமத்தில்  லடாக்கி மொழி, இந்தி மற்றும் ஆங்கிலம் பேசப்படுகிறது. இங்கு பௌத்த மடாலயம் உள்ளது.

## மேற்கோள்கள்

பகுப்பு:லே மாவட்டத்தின் நகரங்களும் ஊர்களும்
பகுப்பு:லே மாவட்டம்
அர்ச்சினிடே

**அர்ச்சினிடே** (*Urechinidae*) என்பது கோலாசுடிராய்டா வரிசையைச் சேர்ந்த முட்தோலிகளின் குடும்பமாகும்.

பேரினம்:

* *ஆன்ட்ரேசினசு* மூய் & டேவிட், 1996
* *சிசுடெச்சினசு* அ. அகாசிசு, 1879
* *பைல்மேட்டினசு* அ. அகாசிசு, 1904
* *அர்ச்சினசு* அ. அகாசிசு, 1879

## மேற்கோள்கள்

பகுப்பு:முட்தோலிகள்
நவல்பராசி மேற்கு மாவட்டம்

**நவல்பராசி மேற்கு மாவட்டம்** (Nawalparasi (West of Bardaghat Susta), நேபாள நாட்டின் 77 மாவட்டங்களில் ஒன்றாகும். இது லும்பினி மாநிலத்தின் 12 மாவட்டங்களில் ஒன்றாகும். இதன் தலைமையிடம் இராமகிராமம் நகராட்சி ஆகும்.

முன்னர் இந்த மாவட்டம் நவல்பராசி மாவட்டத்தின் ஒரு பகுதியாக இருந்தது. 20 செப்டம்பர் 2015ம் ஆண்டில் நவல்பராசி மாவட்டத்தின் மேற்கு பகுதிகளைக் கொண்டு நவல்பராசி மேற்கு மாவட்டம் நிறுவப்பட்டது.  

## மக்கள் தொகை பரம்பல்
இம்மாவட்டத்தின் மொத்த  பரப்பளவு   மற்றும் மக்கள் தொகை  3,21,058 ஆகும். போச்புரி மொழி 55.7%,  நேபாளி மொழி 26.8% மற்றும் தாரு மொழி, மைதிலி மொழி, குரூங் மொழிகள் பேசப்படுகிறது.  இம்மாவட்ட மக்கள் தொகை இந்து சமயத்தவர்கள் 88.5%, இசுலாமியர்கள் 6.8%, பௌத்தர்கள்  3.4%, கிறித்தவர்கள் 0.8% மற்றும் பிறர் 0.3% ஆக உள்ளனர்.இதன் சராசரி எழுத்தறிவு 66.6% ஆக உள்ளது. 

## மாவட்ட நிர்வாகம்
இம்மாவட்டம் 7 நகர்புற நகராட்சிகள் மற்றும் கிராமப்புற நகராட்சிகளாகப் பிரிக்கப்பட்டுள்ளது.அதில் 3 நகர்புற நகராட்சிகளாகவும்; 4 கிராமிய நகராட்சிகளாகவும் உள்ளது.

### நகர்புற நகராட்சிகள்
* பர்தாகாட் நகராட்சி  
*இராமகிராமம் நகராட்சி  
*சன்வால் நகராட்சி  

### கிராமிய நகராட்சிகள்
* சுஸ்தா கிராமைய நகராட்சி 
* பல்கிநந்தன் கிராமிய நகராட்சி 
* பிரதாப்பூர் கிராமிய நகராட்சி  
* சராவல் கிராமிய நகராட்சி

## இதனையும் காண்க
* நேபாளத்தின் மாவட்டங்கள்

## மேற்கோள்கள்

## வெளி இணைப்புகள்
* MoFALD
* DCC Nawalparasi

பகுப்பு:நேபாளத்தின் மாவட்டங்கள்
சாளுங்கா

**சாளுங்கா** (Chalunka, also known as Chalunkha), இந்தியாவின் வடக்கில் லடாக் ஒன்றியப் பகுதி, நூப்ரா பள்ளத்தாக்கு வருவாய் வட்டம், துர்டுக் ஊராட்சி ஒன்றியத்தில் அமைந்த கிராமம் ஆகும்.இக்கிராமம் இந்தியா மற்றும் பாகிஸ்தான் ஆக்கிரமிப்பில் உள்ள பல்டிஸ்தானை பிரிக்கும் கட்டுப்பாட்டுக் கோட்டின் அருகே உள்ளது. லடாக் மலைத்தொடர்-காரகோர மலைகளுக்கு இடையே  அமைந்த இக்கிராமத்தில் சியோக் ஆறு  பாய்கிறது.

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, சாளுங்கா கிராமத்தின் மொத்த மக்கள் தொகை 516 ஆகும். இதன் மக்கள் தொகையில் பட்டியல் சமூகத்தவர்கள் மற்றும் பட்டியல் பழங்குடிகள் முறையே 53 மற்றும் 223 ஆக உள்ளனர். பால்டி மக்களான இவர்கள் பால்டி மொழியைப் பேசுகின்றனர்.  
## வரலாறு
1947 இந்திய பாகிஸ்தான் போரின் போது, இக்கிராமம் உள்ளிட்ட கில்ஜித்-பல்டிஸ்தான் பகுதிகள் பாகிஸ்தான் ஆக்கிரமித்து கொண்டது. பின்னர் 1971 இந்திய-பாகிஸ்தான் போரின் முடிவில் பல்டிஸ்தான் பகுதியில் இருந்த சாளுங்கா, தியாக்சி, துர்டுக், தாங் உள்ளிட்ட நான்கு கிராமங்களை இந்தியா கைப்பற்றி ஜம்மு காஷ்மீர் மாநிலத்துடன் இணைத்தது. 2019ஆம் ஆண்டில் லடாக் ஒன்றியப் பகுதியில் இக்கிராமம் இணைக்கப்பட்டது.
## இதனையும் காண்க
* நூப்ரா பள்ளத்தாக்கு
## மேற்கோள்கள்

; ஆதாரங்கள்
* 
* 
* 
* 

பகுப்பு:லே மாவட்டத்தின் நகரங்களும் ஊர்களும்
லே வருவாய் வட்டம்

**லே வருவாய் வட்டம்**, லடாக் லடாக் ஒன்றியத்தில் உள்ள லே மாவட்டத்தில் அமைந்த 8 வருவாய் வட்டங்களில் ஒன்றாகும். இவ்வட்டத்தின் தலைமையிடமாக லே நகரம் உள்ளது. இவ்வருவாய் வட்டத்தில் லே நகராட்சி, சுக்லாம் கணக்கெடுப்பில் உள்ள ஊர் மற்றும் ஸ்பிதுக் கணக்கெடுப்பு ஊரும் மற்றும் 61 கிராமங்களும் கொண்டுள்ளது.

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, லே வருவாய் வட்டம் 15,497 குடியிருப்புகளும், 93,961 மக்கள் தொகையும் கொண்டிருந்தது. அதில் ஆண்கள் 56,597 மற்றும்  37,364  பெண்களும் உள்ளனர். பாலின விகிதம் 1000 ஆண்களுக்கு 660 பெண்கள் வீதம் உள்ளனர். சராசரி எழுத்தறிவு  79.88% ஆகவுள்ளது. இதன் மக்கள் தொகையில் பட்டியல் பழங்குடிகள் 62,813 ஆகவும்; பட்டியல் சமூகத்தவர்கள் 395 ஆக உள்ளனர். இதன் மக்கள் தொகையில் பௌத்தர்கள் 65.54%, இந்துக்கள் 19.69%, இசுலாமியர்கள் 12.06%, சீக்கியர்கள் 1.06%, கிறித்தவர்கள் 0.57% மற்றும் பிறர் 1.08% ஆக உள்ளனர். இங்குள்ள மக்கள் பெரும்பாலும் இலடாக்கிய மொழி, இந்தி, ஆங்கிலம் பேசுகின்றனர்.

## மேற்கோள்கள்

பகுப்பு:லே மாவட்டம்
மண்டசௌர் மக்களவைத் தொகுதி

**மண்டசௌர் மக்களவைத் தொகுதி** (*Mandsaur Lok Sabha constituency*) என்பது இந்தியாவின் மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி மண்டசௌர் மற்றும் நீமச் மாவட்டங்கள் முழுவதையும் மற்றும் ரத்லாம் மாவட்டத்தின் ஒரு பகுதியையும் உள்ளடக்கியது.

## சட்டமன்றப் பிரிவுகள்
தற்போது, மண்டசௌர் மக்களவைத் தொகுதி பின்வரும் எட்டு சட்டமன்றத் தொகுதிகளைக்கொண்டுள்ளது.

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேற்கோள்கள்

## மேலும் காண்க

* மண்டசௌர் மாவட்டம்
* நீமுச் மாவட்டம்
* மக்களவை தொகுதிகளின் பட்டியல்

பகுப்பு:நீமச் மாவட்டம்
பகுப்பு:மண்டசௌர் மாவட்டம்
பகுப்பு:மத்தியப் பிரதேச மக்களவைத் தொகுதிகள்
பைபின்னேரியா

**பைபின்னேரியா** (*Bipinnaria*) இளம் உயிரி என்பது பெரும்பாலான நட்சத்திர மீன் இளம் உயிரி ஆகும். இது வளர்ச்சியின் முதல் நிலையாகும். பொதுவாக இதன் தொடர்ச்சியாக பிராக்கியோலேரியா இளம் உயிரி தோன்றும். இடப்பெயர்வும் உணவூட்டமும் குற்றிலைகளால் ஆனப் பட்டைகள் மூலம் மேற்கொள்ளப்படுகிறது. தங்கள் குட்டிகளை அடைகாக்கும் நட்சத்திர மீன்களில் பொதுவாக பைபின்னாரியா வளர்நிலை இல்லை. இத்தகைய உயிரிகளில் முட்டைகளிலிருந்து நேரடியாக சிறிய அளவிலான முதிர் உயிரிகள் உருவாகின்றன.
வலது|thumb|பைபின்னேரியா இளம் உயிரி
பைபின்னேரியா இளம் உயிரி நீரில் மிதந்து வாழும், ஒரு மிதவைவாழி ஆகும். ஆரம்பத்தில் உடல் முழுவதும் குற்றிழைகளால் மூடப்பட்டிருக்கும் பைபின்னேரியா இளம் உயிரி நாளாக குற்றிழைகள் ஒரு பட்டைபோல் வளையத்தினை உருவாக்கும். ஒரு இணை குறுகிய, திடமான கரம் போன்ற நீட்சிகள் தோன்றும். இவற்றில் குற்றிலைப் பட்டைகள் விரிவடைகின்றன.

பைபினேரியா இளம் உயிரி தனித்து நீரில் நீந்திச் செல்லவும் நீரில் மிதந்துகொண்டிருக்கும் உணவுத்துகள்களை பிடிக்கவும் குற்றிலைகள் உதவுகிறது. 

வளர்ச்சியின் இறுதியில், பைபினேரியா இளம் உயிரியின் முன் முனையில் மூன்று கூடுதல் கரங்கள் உருவாகின்றன. இதன் பின்னர் இந்த இளம் உயிரி நீரில் அமிழ்ந்தி ஏதேனும் ஒரு ஆதாரத்தின் மீது ஒட்டிக்கொண்டு பிராக்கியோலேரியாவாக மாறுகிறது. பொதுவான நட்சத்திர மீன்களில், ஆசுடீரியாசு உட்பட சில சிற்றினங்களில், பைபினேரியா நேரடியாக இடைநிலை இல்லாமல் முதிர்ச்சியடைகிறது.

பைபினேரியா தோற்றத்தில் சில அரைநாணிகளின் தோர்னேரியா போலக் காணப்படுகிறது. இது ஒரு பொதுவான மூதாதையரிடமிருந்து ஆம்புலாக்ரேரியா வம்சாவளியைப் பிரதிபலிக்கிறது.

## மேற்கோள்கள்
 

பகுப்பு:முட்தோலிகள்
பகடைப்பாம்பு

thumb|230x230px|''நாட்ரிக்சு டெசெல்லாட்டா''

**பகடைப் பாம்பு** (*Dice snake*) என்பது ஐரவேசிய நஞ்சற்ற பாம்பு ஆகும், இது கொலுப்ரிடே குடும்பத்தைச் சேர்ந்ததும், நாட்ரிசினே என்ற துணைக் குடும்பத்தைச் சேர்ந்த பாம்பும் ஆகும். இது **நீர் பாம்பு** என்றும் அழைக்கப்படுகிறது.

## விளக்கம்
இடது|thumb|பகடை பாம்பு (மேல்) மற்றும் புல் பாம்பு (''Natrix natrix'')
இடது|thumb|இத்தாலியின் அம்ப்ரியாவில் ஒரு பகடை பாம்பு
பகடைப் பாம்புகள் பொதுவாக ஆண் பாம்புகளை விட பெண் பாம்புகள் பெரியன. இவை  வழக்கமாக  நீண்டவை. இவற்றின் நிறம் சாம்பல் பச்சை நிறத்தில் இருந்து பழுப்பு அல்லது கிட்டத்தட்ட கருப்பு வரை மாறுபடும், முதுகில் கருமையான புள்ளிகள் இருக்கும். வயிறு மஞ்சள் அல்லது ஆரஞ்சு நிறத்தில் தெளிவாக இருக்கும், இதன் உடலில் உள்ள கருப்பு புள்ளிகள், பகடையை மிகவும் ஒத்துள்ளதால், இந்தப் பாம்பு இப்பெயரைப் பெற்றது.

## உயிரியல்
இந்தப் பாம்பானது முக்கியமாக ஆறுகள், நீரோடைகள், ஏரிகள் போன்றவற்றிற்கு அருகில் வாழும் தன்மைக் கொண்டது. இது பொதுவாக மீன்களை உணவாக கொள்கிறது. சில நேரங்களில், இது  தவளை, தேரை, தலைப்பிரட்டை போன்ற நீர்நில வாழ்வனவற்றையும் உணவாகக் கொள்கிறது.

பகடைப்பாம்புகள் நச்சுத்தன்மையற்றவை என வகைப்படுத்தப்பட்டுள்ளன.  இதன் ஊனீரில் சக்திவாய்ந்த குருதி ஒழுக்கு நிறுத்தி உற்பத்தி ஆகிறது. மேலும் இதன் வாயில் உள்ள ஒரு சுரப்பியில் நரம்பு நஞ்சு உற்பத்தி செய்ய கூறப்படுகிறது. எதிராளியைக் கண்டால் தன் பாதுகாப்புக்காக, தன் எச்சத் துவாரத்திலிருந்து மிகவும் மோசமான வாசனையை வெளியிகிறது. மேலும் ஆடாமல் அசையாமல் வாயைப்  பிளந்து  இறந்தது போல நடித்து ஏமாற்றுகிறது.

இனச்சேர்க்கை காலத்தில் (மார்ச்-மே), இவை பெரிய குழுக்களாக கூடுகின்றன. பொதுவாக யூலை மாதத்தில் முட்டை இடுகின்றன  ஒரு பருவத்தில் 10-30 முட்டைகளை இடுகின்றன. இளம் பாம்புகள் செப்டம்பர் தொடக்கத்தில் குஞ்சு பொரிக்கின்றன.
thumb|230x230px|''என். டெசெல்லாட்டா''
thumb|230x230px|வடக்கு ஈரானில் காஸ்பியன் கடலில் காணப்பட்ட ஒரு பகடை பாம்பு
பகடைப் பாம்புகள் அக்டோபர் முதல் ஏப்ரல் வரை தண்ணீருக்கு அருகிலுள்ள உலர்ந்த வளைகளில்  நீள் உறங்கும் கொள்ளும்.

## பரவல்
பகடைப் பாம்புகள் ஆப்கானித்தான், அல்பேனியா, ஆர்மீனியா, ஆஸ்திரியா, அசர்பைஜான், பொசுனியா எர்செகோவினா, பல்காரியா, சீனா, குரோவாசியா, சைப்பிரசு, செக் குடியரசு, பிரான்சு, சியார்சியா, ஜெர்மனி, கிரேக்கம், அங்கேரி, இந்தியா, ஈரான், ஈராக்கு, இஸ்ரேல், இத்தாலி, ஜோர்தான், கசக்கஸ்தான், கிர்கிசுத்தான், லெபனான், மொண்டெனேகுரோ, வடக்கு மக்கெதோனியா, பாக்கித்தான், போலந்து, உருமேனியா, உருசியா, செர்பியா, சிலோவாக்கியா, சுலோவீனியா, சுவிட்சர்லாந்து, சிரியா, தஜிகிஸ்தான், துருக்மெனிஸ்தான், துருக்கி, உக்ரைன், உசுபெக்கிசுத்தான்,  யெமன் என ஐரவேசியாவின் பெரும்பகுதி முழுவதும் காணப்படுகின்றன. இவை எகிப்திலும் காணப்படுகின்றன.

## மேற்கோள்கள்

## வெளி இணைப்புகள்

பகுப்பு:நச்சுத்தன்மை அற்ற பாம்புகள்
கிளிசரால் ஐதராக்சி சிடீயரேட்டு

**கிளிசரால் ஐதராக்சி சிடீயரேட்டு** (*Glyceryl hydroxystearate*) என்பது  C21H42O5. என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கிளிசரால் மோனோ ஐதராக்சி சிடீயரேட்டு என்ற பெயராலும் இது அறியப்படுகிறது. வெண்மை அல்லது வெளிர் மஞ்சள் நிறத்தில் தூளாக கிளிசரால் ஐதராக்சி சிடீயரேட்டு காணப்படுகிறது. பல்வேறு அழகுசாதனப் பொருள்களிலும் தோல் பாதுகாப்புப் பொருள்களிலும் காணப்படுகிறது.

## பயன்கள்
கிளிசரால் ஐதராக்சி சிடீயரேட்டு தனிநபர் பராமரிப்புப் பொருட்களில் காணப்படும் ஒரு மூலப்பொருள் ஆகும். இது பொதுவாக ஓர் இளக்கியாக, குழம்பாக்கும் முகவர் அல்லது உடற்கூறு முகவராகப் பயன்படுத்தப்படுகிறது. இது பெரும்பாலும் முக பராமரிப்பு, பாத பராமரிப்பு, மற்றும் உதடு பராமரிப்பு பொருட்கள், ஒளி பராமரிப்பு, தோல் சுயப் பராமரிப்பு , வறட்சிக் களிம்பு, தலை சவர்க்காரம், குழைமங்கள், வெளிப்பூச்சு நீர்மங்கள், சோப்புகள், புள்ளி மறைப்பான்கள் மற்றும் சூரிய வெளிப்பாடு சிகிச்சைகளில் காணப்படுகிறது.

## மேற்கோள்கள்

பகுப்பு:கொழுப்பு அமில எசுத்தர்கள்
இராம்நாட் கிருஷ்ணன்

**இராம்நாட் கிருஷ்ணன்** (*Ramnad Krishnan*) (14 செப்டம்பர் 1918 - 29 ஜனவரி 1973)ஓர் கருநாடக இசைப் பாடகராவார். கிருஷ்ணன் தனது பள்ளிப்படிப்பை அப்போதைய சென்னை மாகாணத்திலிருந்த இராமநாதபுரத்தில் பயின்றார். இவரது அண்ணன் பேராசிரியர் வை. லட்சுமிநாராயணா இவருக்கு இசைப் பயிற்சி அளிக்க சி. எஸ். சங்கரசிவம் என்பவரிடம் அழைத்துச் சென்றார். பின்னர், கருநாடக இசைப் பாடகர் டி. பிருந்தாவின் கீழ் பயிற்சிப் பெற்றார். அவரிடமிருந்து கிருஷ்ணன் சகானா, மத்தியமாவதி மற்றும் தீரசங்கராபரணம் போன்ற இராகங்களை திறம்படக் கற்றார். பின்னர் சென்னையிலுள்ள அரசு கருநாடக இசைக் கல்லூரியில் ஆசிரியராகப் பணியாற்றினார். அமெரிக்காவின் கனெடிகட்டிலுள்ள வெஸ்லியன் பல்கலைக்கழகத்தில் வருகைதரு பேராசிரியராகவும் இருந்தார்.

கிருஷ்ணன் ஒரு இசைக் குடும்ப பாரம்பரியத்திலிருந்து வந்தார் .இவரது அண்ணன் பாடகரும் வயலின் கலைஞருமான பேராசிரியர் வி. லட்சுமிநாராயணன் கிளீவ்லாந்து தியாகராஜர் விழாவின் நிறுவன அமைப்பாளர்களில் ஒருவராக இருந்தார். இவரது இளைய சகோதரரும், மிருதங்கக் கலைஞருமான இராம்நாட் இராகவன் வெஸ்லியன் பல்கலைக்கழகத்தின் பேராசிரியராக இருந்தார். வயலின் கலைஞர்களான எல். வைத்தியநாதன், எல். சுப்பிரமணியம் மற்றும் எல். சங்கர் ஆகியோர் இவரது மருமகன்கள் ஆவர். கிருஷ்ணன், *நோன்சச் ரெக்கார்ட்ஸ்* நிறுவனத்தின் புகழ்பெற்ற இசைத் தொகுப்புகளை பதிவு செய்துள்ளார்.

## மேற்கோள்கள்

## வெளி இணைப்புகள்

*Ramnad Krishnan Biography
*Photos of Ramnad Krishnan

பகுப்பு:கருநாடக இசைப் பாடகர்கள்
பகுப்பு:1973 இறப்புகள்
பகுப்பு:1918 பிறப்புகள்
அருண் நேரு (தமிழக அரசியல்வாதி)

**அருண் நேரு** (*Arun Nehru*) என்பவர் ஒரு இந்திய அரசியல்வாதியும், தமிழ்நாட்டின் பெரம்பலூர் மக்களவைத் தொகுதியின் மக்களவை உறுப்பினருமாவார். இவர் திராவிட முன்னேற்றக் கழகத்தைச் சேர்ந்தவராவார். இவர் தமிழக அரசியல்வாதியான கே. என். நேருவின் மகனாவார்.

## அரசியல் வாழ்க்கை
2024 இந்திய பொதுத் தேர்தலில், அருண் அனைத்திந்திய அண்ணா திராவிட முன்னேற்றக் கழக வேட்பாளரான என். டி. சந்திரமோகனை விட 3,89,107 வாக்குகள் கூடுதலாக பெற்று வெற்றி பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டினர்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
கியோஞ்சர் மக்களவைத் தொகுதி

**கியோஞ்சர் மக்களவைத் தொகுதி** (*Keonjhar Lok Sabha constituency*) என்பது ஒடிசாவில் உள்ள 21 இந்திய நாடாளுமன்றத்தின் மக்களவைத் தொகுதிகளுள் ஒன்றாகும்.

## சட்டசபை பிரிவுகள்
2008ஆம் ஆண்டு நாடாளுமன்றத் தொகுதிகள் மற்றும் சட்டமன்ற தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியின் கீழ்வரும் சட்டமன்றத் தொகுதிகள்:

## தேர்ந்தெடுக்கப்பட்ட உறுப்பினர்கள்
1957இல் இத்தொகுதி உருவாக்கப்பட்டதிலிருந்து, இதுவரை 17 தேர்தல்கள் நடத்தப்பட்டுள்ளன.

கியோஞ்சர் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்

## தேர்தல் முடிவுகள்
### 2024
இந்தியப் பொதுத் தேர்தலின் 6ஆம் கட்ட வாக்குப்பதிவு நாளான 25 மே 2024 அன்று வாக்கெடுப்பு நடைபெற்றது. வாக்கு எண்ணிக்கை 4 சூன் 2024ஆம் நாளன்று நடைபெற்றது. இத்தேர்தல் முடிவுகளின் படி பாரதிய ஜனதா கட்சியின் சார்பில் போட்டியிட்ட அனிதா நாயக் பிஜு ஜனதா தளத்தினைச் சார்ந்த தனூர்ஜெய் சித்துவை 97,042 வாக்குகள் வித்தியாசத்தில் தோற்கடித்தார்.

## மேலும் காண்க

* கேந்துசர்
* மக்களவைத் தொகுதிகளின் பட்டியல்

## மேற்கோள்கள்

பகுப்பு:மயூர்பஞ்சு மாவட்டம்
பகுப்பு:கேந்துஜர் மாவட்டம்
பகுப்பு:ஒடிசா மக்களவைத் தொகுதிகள்
கிளீவ்லாந்து தியாகராஜர் விழா

**கிளீவ்லேண்ட் தியாகராஜா திருவிழா** (*Cleveland Thyagaraja Festival*) என்பது அமெரிக்காவின்ஒகையோவிலுள்ள கிளீவ்லாந்தில் நடைபெறும் தென்னிந்திய பாரம்பரிய இசை மற்றும் நடனங்களுக்கான 12 நாள் திருவிழாவாகும். இது ஒவ்வொரு ஆண்டும் உயிர்ப்பு ஞாயிறு வார இறுதியில் நடைபெறுகிறது. இந்த விழா  தென்னிந்திய இசைக்கு அளப்பரிய சேவைகள் ஆற்றியவரும், சிறந்த இசை ஞானியாக விளங்கியவருமான தியாகராஜரை கௌரவிக்கும் கொண்டாட்டமாகும். தியாகராஜர், தெலுங்கு மற்றும் சமசுகிருத மொழியில் ஆயிரக்கணக்கான பக்தி பாடல்களை இயற்றினார். 1978 ஆம் ஆண்டில் தொடங்கிய இந்த விழா, இந்தியாவுக்கு வெளியே மிகப்பெரிய தென்னிந்திய பாரம்பரிய இசை மற்றும் நடன விழாவாக வளர்ந்துள்ளது. இந்த விழா அமெரிக்கா முழுவதிலுமிருந்தும், கனடாவிலிருந்தும் உலகின் பிற பகுதிகளிலிருந்தும் பார்வையாளர்களை ஈர்க்கிறது.

## மேலும் காண்க

* தியாகராஜர்
* தியாகராஜர் ஆராதனை

## மேற்கோள்கள்

## வெளி இணைப்புகள்
* Cleveland Thyagaraja Festival web site

பகுப்பு:இசை விழாக்கள்
புவனேசுவர் மக்களவைத் தொகுதி

**புவனேசுவர் மக்களவைத் தொகுதி** (*Bhubaneswar Lok Sabha constituency*) என்பது கிழக்கு இந்தியாவின் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

## சட்டசபை பிரிவுகள்
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை நிர்ணயத்திற்குப் பிறகு இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள்:

2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை நிர்ணயத்திற்கு முன்னர் இந்த நாடாளுமன்றத் தொகுதியில் அடங்கியுள்ள சட்டமன்றத் தொகுதிகள் புவனேசுவர், ஜடனி, குர்தா, பெகுனியா, நயாகர், கண்டபாடா மற்றும் தசுபல்லா ஆகும்.

## தேர்ந்தெடுக்கப்பட்ட உறுப்பினர்கள்

1952இல் இந்தத் தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன.

புவனேசுவர் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்

## தேர்தல் முடிவுகள்

### 2024
2024ஆம் ஆண்டு நடைபெற்ற இந்திய பொதுத் தேர்தலின் ஆறாவது கட்டத்தில் 25 மே அன்று வாக்குப்பதிவு நடைபெற்றது. வாக்குகள் 4 சூன் அன்று எண்ணப்பட்டது. இதன்படி 2024 தேர்தலில், பாரதிய ஜனதா கட்சி வேட்பாளர் அபராஜித சாரங்கி, பிஜு ஜனதா தளம் வேட்பாளர் மன்மத் ரௌத்ரேவை 35,152 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:கோர்த்தா மாவட்டம்
பகுப்பு:ஒடிசா மக்களவைத் தொகுதிகள்
லிக்கிர்

**லிக்கிர்** (Likir), இந்தியாவில் லடாக் ஒன்றியப் பகுதியின் லே மாவட்டத்தில் அமைந்த லிக்கிர் வருவாய் வட்டத்தின் தலைமையிடம் மற்றும் கிராம ஊராட்சி ஆகும். இது லே நகரத்திலிருந்து 52 கிலோ மீட்டர் தொலைவில் உள்ளது. இக்கிராமம் லடாக் மலைத்தொடரில் 3651 மீட்டர் உயரத்தில் உள்ளது. இங்கு பழமையான பௌத்த மடாலயம் உள்ளது. இங்குள்ள திபெத்திய பௌத்த மக்கள் லடாக்கி மொழி பேசுகின்றனர்.  
## மக்கள் தொகை பரம்பல்
2011ஆம் கணக்கெடுப்பின்படி, 218 வீடுகள் கொண்ட லிக்கிர் கிராமத்தின் மக்கள் தொகை 1058 ஆகும். திபெத்திய பௌத்தம் பின்பற்றும் இக்கிராம மக்களில் 1056 பேர் மலைவாழ் பழங்குடிகள் ஆவார். இதன் சராசரி எழுத்தறிவு 72.93% ஆகும்.

## மேற்கோள்கள்

பகுப்பு:லே மாவட்டத்தின் நகரங்களும் ஊர்களும்
பகுப்பு:லே மாவட்டம்
பர்மிங்காம் தியாகராஜர் விழா

**பர்மிங்காம் தியாகராஜர் விழா** (*Birmingham Thyagaraja Festival*) என்பது இங்கிலாந்தின் சோலிகுல் பகுதியில் நடைபெறும் வருடாந்திர தென்னிந்திய பாரம்பரிய இசை மற்றும் நடனங்களுக்கான நிகழ்ச்சியாகும். இது தெற்கு ஆசியாவில் இலாப நோக்கற்ற அமைப்பாகப் பணியாற்றிவரும் சுருதியுகே என்ற அமைப்பால் நடத்தப்படுகிறது. இந்த விழா தென்னிந்திய இசைக்கு அளப்பரிய சேவைகள் ஆற்றியவரும், சிறந்த இசை ஞானியாக விளங்கியவருமான தியாகராஜரை கௌரவிக்கும் வகையில் நடத்தப்படுகிறது.

2018 ஆம் ஆண்டில், இதயக் குழலிய நோய் தடுப்பது, கண்டறிதல் மற்றும் சிகிச்சையளிப்பது குறித்த ஆய்வுக்கான நிதியளிக்கும் பிரித்தானிய இதய அறக்கட்டளைக்கு நிதி திரட்ட இந்த விழா உதவியது.

## மேற்கோள்கள்

## வெளி இணைப்புகள்
* Official website
பகுப்பு:இசை விழாக்கள்
காரு (லே மாவட்டம்)

**காரு** (Kharoo), இந்தியாவின் லடாக்  ஒன்றியப் பகுதியில் அமைந்த லே மாவட்டத்திலுள்ள காரு வருவாய் வட்டம் மற்றும் காரு ஊராட்சி ஒன்றியம் ஆகியவற்றின் தலைமையிட கிராமம் ஆகும். இது லடாக் மலைத்தொடரி 3500 மீட்டர் உயரத்தில் உள்ளது. இப்பகுதி மக்கள் திபெத்திய பௌத்தம் பின்பற்றுகின்றனர். 

இங்கு பாயும் சிந்து ஆற்றின் கரையில் இந்திய இராணுவ முகாம் உள்ளது. இது லே நகரத்திற்கு தென்கிழக்கில் 34 கிலோ மீட்டர் தொலைவில்,  லே-மணாலி நெடுஞ்சாலையில் அமைந்துள்ளது.

இந்திய இரயில்வேயின்  [பனுப்பிலி-லே [இருப்புப் பாதையில் அமைந்த காரு இந்திய இராணுவத்தின் தளவாடங்கள் மற்றும் சரக்குப் போக்குவரத்திற்கு மையமாக உள்ளது.லே மாவட்டத்திற்கு கிழக்கே உள்ள நியோமா,பாங்காங் ஏரி போன்ற கேந்திரிய முக்கியத்துவமான இடங்களை காரு  இணைக்கிறது.

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 42 குடியிருப்புகள் கொண்ட காரு கிராமத்தின் மொத்த மக்கள் தொகை 167 ஆகும். இலடாக்கிய மொழி பேசும்  இங்குள்ள பழங்குடி மக்கள் அனைவரும் திபெத்திய பௌத்தம் பின்பற்றுகின்றனர்.சராசரி  எழுத்தறிவு 66.45% ஆகும்.

## மேற்கோள்கள்

பகுப்பு:லே மாவட்டம்
பகுப்பு:லே மாவட்டத்தின் நகரங்களும் ஊர்களும்
லாங்டன் ருசேரே

**லாங்டன் ருசேரே** (பிறப்பு: ஜூலை 7, 1985) சிம்பாப்வேயைச் சேர்ந்த ஒரு துடுப்பாட்ட நடுவர் ஆவார். அவர் தனது முதல் டி20 சர்வதேச போட்டியில், 2015 ஜூலை 19 அன்று சிம்பாப்வேக்கும் இந்தியாவுக்கும் இடையிலான ஆட்டத்தில் நடுவராகப் பணியாற்றினார். அவர் தனது முதல் ஒருநாள் பன்னாட்டுத் துடுப்பாட்டப் போட்டியில் 2015 அக்டோபர் 24 அன்று சிம்பாப்வேக்கும் ஆப்கானிஸ்தானுக்கும் இடையிலான ஆட்டத்தில் நடுவராகப் பணியாற்றினார்.

## தொழில் வாழ்க்கை
2018 19 வயதுக்குட்பட்டோர் துடுப்பாட்ட உலகக் கோப்பைஇல் 17 கள நடுவர்களில் இவரும் ஒருவர். 2018 மார்ச் 17 அன்று துடுப்பாட்ட உலகக் கோப்பை தகுதிப் போட்டியில், பப்புவா நியூ கினி மற்றும் ஹாங்காங் அணிகளுக்கிடையிலான ஒன்பதாவது இடத்திற்கான  போட்டியின் போது சரபுதுல்லாவுடன் கள நடுவர்களில் ஒருவராக இருந்தார். ஹராரேயில் உள்ள பழைய அராரியன்சில் நடந்த இந்தப் போட்டி 4,000ஆவது பன்னாட்டு ஒருநாள் போட்டியாகும்.

ஏப்ரல் 2021 இல், சிம்பாப்வேக்கும் பாகிஸ்தானுக்கும் இடையிலான தேர்வுத் துடுப்பாட்டத் தொடரில், தேர்வுப் போட்டியொன்றில் பணியாற்றிய முதல் கறுப்பின ஆப்பிரிக்க நடுவர் என்ற பெருமையை ருசேரே பெற்றார்.

ஓமானிலும் ஐக்கிய அரபு எமிரேட்ஸிலும் நடைபெற்ற 2021 ஐசிசி ஆண்கள் இருபது20 உலகக் கோப்பையில் பணியாற்றிய 16 நடுவர்களில் இவரும் ஒருவர். பிப்ரவரி 2022 இல், நியூசிலாந்தில் நடைபெற்ற 2022 மகளிர் துடுப்பாட்ட உலகக் கோப்பைக்கான கள நடுவர்களில் ஒருவராக அவர் பெயரிடப்பட்டார்.

அக்டோபர் 2022 இல் பன்னாட்டுத் துடுப்பாட்ட அவையால், ஆத்திரேலியாவில் நடந்த 2022 ஐசிசி ஆண்கள் இருபது20 உலகக் கோப்பையில் பணியாற்றும் 20 போட்டி அதிகாரிகளில் ஒருவராக இவர் உள்ளடக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:சிம்பாப்வே துடுப்பாட்ட நடுவர்கள்
நெக்ட்ரியா

**நெக்ட்ரியா** (*Nectria*) என்பது கோனியேசுடிரிடே குடும்பத்தைச் சேர்ந்த முட்தோலிப் பேரினம் ஆகும்.

இந்தப் பேரினத்தின் சிற்றினங்கள் ஆத்திரேலியாவில் காணப்படுகின்றன.

சிற்றினங்கள்:

* *நெக்ட்ரியா குமிலிசு* 
* *நெக்ட்ரியா மேக்ரோப்ராச்சியா* 
* *நெக்ட்ரியா மல்டிசுபினா* 
* *நெக்ட்ரியா ஒசெலாட்டா* 
* *நெக்ட்ரியா ஒசிலிபெரா*  
* *நெக்ட்ரியா பெடிகெல்லெஜெரா* 
* *நெக்ட்ரியா சோரியா* 
* *நெக்ட்ரியா வில்சோனி* 

## மேற்கோள்கள்

பகுப்பு:முட்தோலிகள்
புரோமியா

***புரோமியா*** (*Fromia*) என்பது கோனியாசுடிரிடே குடும்பத்தைச் சேர்ந்த நட்சத்திர மீன்களின் ஒரு பேரினம் ஆகும்.

## விளக்கம்
*புரோமியா* பேரினத்தின் சிற்றினங்கள் வெப்பமண்டலக் கடல் விண்மீன்கள், 5 ஆரக் கடல் விண்மீன்கள் ஆகும். ஆனால் சில சிற்றினங்களின் ஆரங்கள் 7 வரை இருக்கும். *புரோமியா மோனிலிசு* அல்லது *புரோமிய நோடோசா* சிற்றினங்களை அடையாளம் காண்பது மிகவும் கடினம். ஏனெனில் இவை ஒன்றுக்கு ஒன்று நிறைய ஒத்திருக்கின்றன. மேலும் *பாரபெர்டினியா* பேரினத்தைச் சேர்ந்த தொடர்பில்லாத சிற்றினங்களைப் போலவும் காணப்படுகின்றன.

## சிற்றினங்கள்

## நூலியல்
* Christopher Mah, "Overview of the Ferdina-like Goniasteridae (Echinodermata: Asteroidea) including a new subfamily, three new genera and fourteen new species", Zootaxa, vol. 4271, 2017
* Sprung, Julian y Delbeek, J.Charles- The Reef Aquarium. Volume two - Ricordea Publishing
* Debelius, Helmut y Baensch, Hans A - Atlas Marino - Mergus
* Gosliner, Beherens y Williams. Coral Reef Animals of the Indo-Pacific. Sea Challenger
* Debelius, Helmut. Guía de especies del arrecife Pacífico-Asiático. M&G Difusión. 2001
* Lieske, Ewald & Myers, Robert. Coral Reef Guide: Red Sea. HarperCollins Publishers. 2004.

## குறிப்புகள்
* 
* 

## வெளி இணைப்புகள்
* 

## மேற்கோள்கள்

பகுப்பு:முட்தோலிகள்
பூரி மக்களவைத் தொகுதி

**பூரி மக்களவைத் தொகுதி** (*Puri Lok Sabha constituency*) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

## சட்டசபை தொகுதிகள்
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியின் கீழ் உள்ள சட்டமன்றத் தொகுதிகள்:

2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை நிர்ணயத்திற்கு முன்னர் இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள், பாலியபட்டானா, பிபிளி, சத்தியாபாதி, பூரி, பிரம்மகிரி, சில்கா மற்றும் ரன்பூர் ஆகும்.

## தேர்ந்தெடுக்கப்பட்ட உறுப்பினர்கள்

1952இல் இத்தொகுதி உருவாக்கப்பட்டதிலிருந்து இதுவரை 18 முறை தேர்தல்கள் நடத்தப்பட்டுள்ளன.

பூரி மக்களவைத் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்

## தேர்தல் முடிவுகள்

### 2024
2024ஆம் ஆண்டு நடைபெற்ற இந்தியப் பொதுத் தேர்தலின் ஆறாவது கட்டத்தில் 25 மே அன்று வாக்குப்பதிவு நடைபெற்றது. வாக்குகள் 4 சூன் அன்று எண்ணப்பட்டன. 2024 தேர்தல் முடிவுகளின் படி பாரதிய ஜனதா கட்சி வேட்பாளர் சம்பித் பத்ரா பிஜு ஜனதா தளம் வேட்பாளர் அரூப் மோகன் பட்நாயக்கை 1,04,709 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:நயாகட் மாவட்டம்
பகுப்பு:கோர்த்தா மாவட்டம்
பகுப்பு:புரி மாவட்டம்
பகுப்பு:ஒடிசா மக்களவைத் தொகுதிகள்
பெர்லிஸ் மாநில ஆட்சிக்குழு

**பெர்லிஸ் மாநில ஆட்சிக்குழு** (ஆங்கிலம் *Perlis State Executive Council* (**EXCO**); மலாய்: *Majlis Mesyuarat Kerajaan Negeri Perlis* (**MMKN**) என்பது மலேசியா பெர்லிஸ் மாநில அரசாங்கத்தின் நிர்வாக ஆட்சிக்குழுவாகும். பெர்லிஸ் இராஜா அவர்களால் நியமிக்கப்பட்ட பெர்லிஸ் மந்திரி பெசார் ஆட்சிக் குழுவிற்கு தலைமை தாங்குகிறார். அவர் பெர்லிஸ் மாநில சட்டமன்றத்தில் பெரும்பான்மையைப் பெற்றவராக இருக்க வேண்டும். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.

பெர்லிஸ் ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலேயும் பல துறைகளும் மாறுபடுகின்றன.

பெர்லிஸ் ஆட்சிக்குழு உறுப்பினர்கள் பெர்லிஸ் மந்திரி பெசாரால் தேர்ந்தெடுக்கப்பட்டு பெர்லிஸ் இராஜாவால் நியமிக்கப் படுகிறார்கள். பெர்லிஸ் ஆட்சிக்குழுவிற்கு அமைச்சுகள் இல்லை; மாறாக பல குழுக்கள் உள்ளன. ஒவ்வொரு குழுவும் மாநில விவகாரங்கள், செயல்பாடுகள் மற்றும் பல்வகைத் துறைகளைக் கவனித்துக் கொள்ளும். ஆட்சிக்குழுவின் உறுப்பினர்கள் வழக்கமாக ஒரு குழுவின் தலைவராக இருப்பார்கள்.

### அலுவல் சார்ந்த அரசு உறுப்பினர்கள்

## ஆட்சிக்குழு உறுப்பினர்களின் பட்டியல்
### முகமட் சுக்ரி ஆட்சிக்குழு (2022)

16 நவம்பர் 2023 முதல் பெர்லிஸ் ஆட்சிக்குழுவின் உறுப்பினர்கள்:

## மேலும் காண்க
* பெர்லிஸ் இராஜா
* பெர்லிஸ் மந்திரி பெசார்
* பெர்லிஸ் மாநில சட்டமன்றம்

## மேற்கோள்கள்

## வெளி இணைப்புகள்
* Perlis State Government

பகுப்பு:மலேசியாவின் மாநில சட்டமன்றங்கள்
பகுப்பு:மலேசியாவின் மாநில ஆட்சிக்குழுக்கள்
மசூத் பெசஸ்கியான்

**மசூத் பெசஸ்கியான்** (Masoud Pezeshkian), (பிறப்பு:29 செப்டம்பர் 1954), 2024 ஈரான் குடியரசுத் தலைவர் தேர்தலில், ஈரானின் தற்போதைய அதிபராக  54.76% வாக்குகள் பெற்று முன்னிலையில் உள்ளார். இதய அறுவை சிகிச்சை மருத்துவரான மசூத் பெசஸ்கியான், 2016 முதல் 2020 வரை, கிழக்கு அசர்பைசான் மாகாணத்தில் உள்ள தப்ரீஸ், ஒஸ்கு மற்றும் அசர்ஷாகிர் தொகுதியிலிருந்து ஈரான் நாடாளுமன்ற உறுப்பினராகவும், நாடாளுமன்றத் துணை சபாநாயகராகவும் தேர்வு செய்யப்பட்டவர். மேலும்  இவர் குடியரசுத் தலைவர் முகமது கத்தாமி அமைச்சரவையில் சுகாதாரம் மற்றும் மருத்துவக் கல்வி அமைச்சராக 2001 முதல் 2005 முடிய பதவி வகித்தார். 

## மேற்கோள்கள்

பகுப்பு:ஈரான் குடியரசுத் தலைவர்கள்
ஸ்டார் (2024 திரைப்படம்)

**ஸ்டார்** (*Star*) என்பது இயக்குநர் இளன் எழுதி இயக்கிய தமிழ் மொழியில் 2024இல் வெளியான காதல் நாடகத் திரைப்படமாகும். ஸ்ரீ வெங்கடேஸ்வரா சினி சித்ரா மற்றும் ரைஸ் ஈஸ்ட் என்டர்டெயின்மென்ட் ஆகியவற்றின் கீழ் பி. வி. எஸ். என். பிரசாத் மற்றும் ஸ்ரீநிதி சாகர் இணைந்து இப்படத்தை தயாரித்துள்ளனர். இதில் லால், அதிதி போஹங்கர், பிரீத்தி முகுந்தன் மற்றும் கீதா கைலாசம் ஆகியோருடன் கவின் முக்கியக் கதாபாத்திரத்தில் நடித்துள்ளார். ஒரு நடிகராக வேண்டும் என்ற தனது கனவைப் பின்தொடர்ந்து பல்வேறு தடைகளைச் சந்திக்கும் கலை என்ற இளைஞனைப் பற்றி இந்தப் படம் கூறுகிறது.

## கதைச் சுருக்கம்
நடுத்தரக் குடும்பத்தைச் சேர்ந்த கலை என்பவனுக்கு திரையுலகில் ஒரு நடிகனாக வர வேண்டும் என்பது மட்டுமே அவனது ஆசை. ஒரு புகைப்படக் கலைஞரான அவனது அவனது தந்தை பாண்டியன் அவனது கனவுகளுக்கு துணையாக நிற்கிறார். கலை தனது லட்சியங்களை அடைந்து வெள்ளித்திரையில் தன்னை நிரூபித்தானா? என்பதே படத்தின் கதை.

## தயாரிப்பு
ஆரம்பத்தில், ஹரீஷ் கல்யாண் இப்படத்தில் முக்கியக் கதாபாத்திரத்தில் நடிக்க தேர்வு செய்யப்பட்டார்.  ஆனால் பின்னர் அவருக்கு பதிலாக கவின் நடிக்க ஒப்பந்தம் செய்யப்பட்டார். இந்த படம் ஆகஸ்ட் 2023 இல் ‘கவின்ஸ் நெக்ஸ்ட் ’ என்ற தற்காலிக தலைப்பில் அறிவிக்கப்பட்டது. மேலும் சில நாட்களுக்குப் பிறகு அதிகாரப்பூர்வ தலைப்பு அறிவிக்கப்பட்டது. முதன்மை புகைப்படம் எடுக்கும் பணி ஜூன் 2023 இல் தொடங்கியது. இது பெரும்பாலும் சென்னையில் படமாக்கப்பட்டு, 2024 ஆண்டு பிப்ரவரியின் நடுப்பகுதியில் முடிக்கப்பட்டது. இப்படத்திற்கு யுவன் சங்கர் ராஜா இசையமைக்க, எழில் அரசூ கே ஒளிப்பதிவு செய்ய, பிரதீப் ஈ. ராகவ் படத்தொகுப்பை மேற்கொண்டுள்ளார்.

திரைப்படம் 10 மே 2024 அன்று உலகம் முழுவதும் திரையரங்குகளில் வெளியிடப்பட்டது. கவின் மற்றும் லாலின் நடிப்பு, ஒளிப்பதிவு, யுவன் சங்கர் ராஜாவின் இசை மற்றும் பின்னணி இசை ஆகியவற்றிற்காக பாராட்டுகளுடன், விமர்சகர்களிடமிருந்தும் பார்வையாளர்களிடமிலிருந்தும் கலவையான விமர்சனங்களைப் பெற்றது. ஆனால் இளனின் திரைக்கதை விமர்சிக்கப்பட்டது.
## வெளியீடு
ஸ்டார் திரைப்படம் 10 மே 2024 அன்று திரையரங்குகளில் வெளியிடப்பட்டது.

### வீட்டு ஊடகங்கள்
டிஜிட்டல் ஸ்ட்ரீமிங் உரிமங்களை அமேசான் பிரைம் வீடியோவும், செயற்கைக்கோள் உரிமைகளை விஜய் தொலைக்காட்சியும் பெற்றன. இந்த படம் 7 ஜூன் 2024 முதல் மேலதிக ஊடக சேவை தளத்தில் வெளியானது.

## மேற்கோள்கள்

## வெளி இணைப்புகள்
*https://www.imdb.com/title/tt28539705/

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
கருநாடக இசையின் மும்மூர்த்திகள்

**கருநாடக இசையின் மும்மூர்த்திகள்** (Trinity of Carnatic music) என்பது18 ஆம் நூற்றாண்டில் கருநாடக இசையில் சிறந்த விளங்கிய தியாகராஜர், முத்துசுவாமி தீட்சிதர், சியாமா சாஸ்திரிகள் ஆகிய மூவரையும் குறிக்கிறது. இவர்கள் மூவரும் தற்போதுள்ள கருநாடக இசைப் பாரம்பரியத்தில் குறிப்பிடத்தக்க மாற்றத்தைக் கொண்டு வந்ததன் மூலம் கருநாடக இசை வரலாற்றில் ஒரு புதிய சகாப்தத்தை உருவாக்கியதற்காக அறியப்படுகின்றனர். இவர்களது இசையமைப்புகள் பாணியில் தனித்துவமாகவும், இராகங்களைக் கையாள்வதில் அசல் என்றும் அங்கீகரிக்கப்பட்டுள்ளன. மூன்று இசைக் கலைஞர்களும் தமிழ்நாட்டின் தஞ்சாவூர் மாவட்டத்தின் ஒரு பகுதியாக இருந்த திருவாரூரில் பிறந்தவர்கள். 20 ஆம் நூற்றாண்டின் கருநாடக இசைக்கலைஞர்களான ம. ச. சுப்புலட்சுமி, தா. கி. பட்டம்மாள் மற்றும் எம். எல். வசந்தகுமாரி ஆகியோர் கருநாடக இசையின் பெண் மும்மூர்த்திகள் என்று பிரபலமாக குறிப்பிடப்படுகிறார்கள். 

## பாடல்கள்
முத்துசாமி தீட்சிதர் முக்கியமாக சமசுகிருதத்திலும், சில மணிப்பிரவாள நடையிலும் கிருதிகளை இயற்றினார். அதே நேரத்தில் தியாகராஜர் மற்றும் சியாம சாஸ்திரி ஆகிய இருவரும் முக்கியமாக தெலுங்கு மற்றும் சமசுகிருதம் ஆகிய மொழிகளில் கிருதிகளை இயற்றினார்கள்.

## இதனையும் காண்க

* கருநாடக வாத்தியக் கலைஞர்களின் பட்டியல்
* தமிழ் மும்மூர்த்திகள்

## மேற்கோள்கள்

## குறிப்புகள்
* 

பகுப்பு:கருநாடக இசை
பகுப்பு:இசை மும்மூர்த்திகள்
பகுப்பு:திருவாரூர் மாவட்ட மக்கள்
பகுப்பு:தெலுங்கு மக்கள்
சிமிழி சுந்தரம் ஐயர்

**சிமிழி சுந்தரம் ஐயர்** (*Simizhi Sundaram Iyer*) (1884–1927) ஓர் கருநாடக இசைக் கலைஞராவார்.
thumb|சிமிழி சுந்தரம் ஐயர்

## சுயவிவரம்
சிமிழி என்பது தஞ்சாவூர் மாவட்டத்தின் நன்னிலம் வட்டத்தில் குடவாசலுக்கு அருகிலுள்ள ஒரு சிறிய கிராமமாகும். சுந்தரம் ஐயர் 1884 ஆம் ஆண்டில் நான்கு சகோதரர்கள் மற்றும் ஒரு சகோதரியில் ஒருவராக பிறந்தார். இவர் தனது 5ஆவது வயதிலேயே பாடத் தொடங்கினார். அந்த வயதிலேயே, திருவையாற்றைச் சேர்ந்த மகா வைத்தியநாத சிவனின் அண்ணன் ராமசாமி சிவனின் கீழ் இசையைக் கற்றுக் கொண்டார். சுந்தரம் ஐயர் தனது சொந்த மாமாவின் மகளான மீனாட்சி என்பவரை திருமணம் செய்து கொண்டார். இவர்களுக்கு இரண்டு மகள்கள் இருந்தனர்.

இவர் பலருக்கும் கருநாடக இசையைக் கற்பித்தார். திருவாரூர் ராஜாயி இவரிடமிருந்து கற்றுக்கொண்டார். திருகொட்டாரம் சாமிநாத முதலியார் மற்றும் காவலக்குடி முதலியார் ஆகியோர் இவருக்கு ஆதரவளித்தனர்.  

பின்னர், இவர் கற்பிப்பதற்காக மயிலாடுதுறை சென்றார். அங்கு நிரந்தரமாக தங்க முடிவு செய்த சுந்தரம் ஐயர், மாயவரம் ராஜம், மாயவரம கிருஷ்ண அய்யர், புல்லாங்குழல் ராஜாராமையார் (எஸ். ஜி. கிட்டப்பாவின் குரு) போன்ற பலருக்கும் கற்பித்தார். வயலின் கலைஞர் மாயவரம் கோவிந்தராஜ பிள்ளையும் இவரிடமிருந்து கற்றுக்கொண்டதாகத் தெரிகிறது.

## இதனையும் காண்க

* தியாகராஜர்
* விசுவநாத சாஸ்திரி

## வெளி இணைப்புகள்
* Music Academy's Souvenir (See Page 7 Entry #209) 
* Nuances of Mudikondan neraval from The Hindu
* The Master from Mudicondan from The Hindu

பகுப்பு:திருவாரூர் மாவட்ட மக்கள்
பகுப்பு:1927 இறப்புகள்
பகுப்பு:1884 பிறப்புகள்
உமா குமரன்

**உமா குமரன்** (*Uma Kumaran*) என்பவர் பிரித்தானிய அரசியல்வாதியும், நாடாளுமன்ற உறுப்பினரும் ஆவார். தொழிற் கட்சி உறுப்பினரான இவர் இசுட்ராட்ஃபோர்டு-போ தொகுதியை சூலை 2024 முதல் பிரதிநிதித்துவப்படுத்துகிறார்.

## தொடக்க வாழ்க்கை
உமா குமரன் இலங்கைத் தமிழ் பெற்றோருக்கு கிழக்கு இலண்டனில் பிறந்தார். இலங்கை உள்நாட்டுப் போரில் புலம் பெயர்ந்து இலண்டன் வந்து சேர்ந்த இவரது பெற்றோருக்கு, அவர்களது குடியேற்ற வழக்கில் தொழிற் கட்சியின் நாடாளுமன்ற உறுப்பினர் செரமி கோர்பின் உதவி செய்தார். இவரது குடும்பம் பின்னர் ஹரோ நகருக்கு இடம்பெயர்ந்தது, அங்கு உமா பென்ட்லி வுட் உயர் பாடசாலையிலும், செயிண்ட் டொமினிக் கல்லூரியிலும் கல்வி கற்றார். பின்னர் அவர் இலண்டன் குயீன் மேரி பல்கலைக்கழகத்தில் அரசியலில் இளங்கலைப் பட்டத்தையும், முதுகலைப் பட்டத்தையும் பெற்றார்.

## பணி
உமா குமரன் மார்ச் 2009 முதல் ஆகத்து 2010 வரை தொழிற்கட்சி நாடாளுமன்ற உறுப்பினர் டான் பட்லரின் நாடாளுமன்ற ஆய்வாளராகவும், வழக்கறிஞராகவும் பணியாற்றினார். செப்டம்பர் 2010 முதல் திசம்பர் 2014 வரை இசுலிங்டன் நகரசபையில் தொழிற்கட்சிக் குழுவில் பணியாற்றினார். அவர் சாதிக் கானின் மூத்த பரப்புரை ஆலோசகராகவும் (மே 2015 முதல் அக்டோபர் 2015 வரை), உள்ளூராட்சி சங்கத்தில் (அக்டோபர் 2015 முதல் நவம்பர் 2017 வரை) அரசியல் ஆலோசகராகவும் இருந்தார். பின்னர் நவம்பர் 2017 முதல் ஆகத்து 2020 வரை லண்டன் நகர முதல்வர் சாதிக் கானின் மூத்த ஆலோசகராகப் பணியாற்றினார். செப்டம்பர் 2020 முதல் மார்ச் 2022 வரை தொழிற்கட்சித் தலைவர் கீர் இசுட்டார்மரின் நாடாளுமன்ற விவகாரங்களுக்கான துணை இயக்குநராகப் பணியாற்றினார். ஏப்ரல் 2022 முதல் மே 2024 வரை சி40 நகரங்களின் காலநிலைத் தலைமைக் குழுவிற்கான வெளியுறவு மற்றும் பன்னாட்டு உறவுகளின் இயக்குநராக இருந்தார்.

## அரசியலில்
உமா குமரன் 2010 ஆம் ஆண்டு உள்ளாட்சித் தேர்தல்களில் லண்டன் பரோ ஆஃப் ஹாரோ தொகுதியில் தொழிற் கட்சி கட்சி வேட்பாளர்களில் ஒருவராகப் போட்டியிட்டார், ஆனால் தேர்ந்தெடுக்கப்படவில்லை. நவம்பர் 2013 இல், ஹாரோ கிழக்கில் அதன் வேட்பாளராக தொழிற் கட்சியால் உமா தேர்ந்தெடுக்கப்பட்டார். 2015 பொதுத் தேர்தல் பரப்புரையின்போது, ​உமாவும் லிபரல் டெமக்கிராட்சு வேட்பாளரும், பழமைவாதக் கட்சியின் உறுப்பினர் முக்கேஷ் நாக்கர் என்பவரால் நிறுவப்பட்ட தர்ம சேவா பூர்வபட்சா என்ற அமைப்பால் சாதிப் பாகுபாட்டுக்கு எதிரான சட்டத்திற்கு 2013 இல் ஆதரவளித்தமைக்காகத் தாக்கப்பட்டனர். 2015 பொதுத்தேர்தலில் உமா குமரன் தோற்கடிக்கப்பட்டார். மே 2024 இல், புதிதாக உருவாக்கப்பட்ட இசுட்ராட்ஃபோர்ட்-போ தொகுதியில் தொழிற்கட்சியின் வேட்பாளராக உமா குமரன் தேர்ந்தெடுக்கப்பட்டார். 2024 பொதுத்தேர்தலில் உமா 11,634 வாக்குகள் பெரும்பான்மையுடன் தேர்ந்தெடுக்கப்பட்டு முதல் தடவையாக நாடாளுமன்றம் சென்றார்.

## தேர்தல் வரலாறு

## மேற்கோள்கள்

பகுப்பு:பிரித்தானிய அரசியல்வாதிகள்
பகுப்பு:பிரித்தானிய இலங்கைத் தமிழ் வம்சாவளி மக்கள்
பகுப்பு:வாழும் மக்கள்
பகுப்பு:பிரித்தானியப் பெண்கள்
பகுப்பு:தமிழ்ப் பெண் அரசியல்வாதிகள்